Translate the text from Welsh to English.



 
Ar 16 Gorffennaf gwnaeth y DU lofnodi’n swyddogol y cytundeb i ddod yn aelod o Bartneriaeth Gynhwysfawr a Blaengar y Môr Tawel (CPTPP). Llofnodwyd y cytundeb yn ystod cyfarfod Comisiwn ar lefel Gweinidogol y CPTPP yn Auckland, Seland Newydd.  


Yn ôl y data diweddaraf, gwerth y masnachu nwyddau rhwng Cymru ac aelodau’r CPTPP oedd £2\.7bn yn y flwyddyn a ddaeth i ben fis Mawrth 2023 – gyda mewnforion yn cyfrif am £1\.4bn ac allforion am £1\.3bn. Aeth tua 6\.1% o allforion nwyddau Cymru i aelodau'r CPTPP yn ystod y cyfnod hwn. 


Mae'r cytundeb yn nodi newid pwysig ym mholisi masnachu'r DU tuag at ardal Cefnfor India a'r Môr Tawel, gan ddangos pwysigrwydd cynyddol y rhanbarth. Fodd bynnag, mae'n bwysig cofio bod y rhan fwyaf (tua 57\.2%, £12bn) o allforion nwyddau Cymru yn parhau i fynd i farchnad yr UE. Er ein bod yn deall, efallai, pam mae Llywodraeth y DU wedi rhoi pwysigrwydd o'r fath i'r cytundeb masnach hwn, mae'n hanfodol ein bod yn sicrhau ei fod yn cyd\-fynd yn llawn â'n cytundeb â'r UE, a rhaid iddo beidio â niweidio'r berthynas fasnachu rhwng y DU a'r UE neu osod cynsail ar gyfer cytundebau â phartneriaid masnachu eraill yn y dyfodol. 


Rydym bob amser wedi cefnogi agenda masnach rydd Llywodraeth y DU yn gyffredinol, a manteision posibl y gallai Cytundebau Masnach Rydd eu darparu ar gyfer Cymru. Fodd bynnag, mae’r CPTPP yn wahanol i'r trafodaethau dwyochrog y mae'r DU wedi'u cynnal hyd yn hyn. Mae'r CPTPP bresennol yn gytundeb amlochrog ac, er bod rhai cyfleoedd ar gyfer ceisio eithriadau i'r cytundeb presennol, roedd angen i Lywodraeth y DU ddangos ei bod yn gallu cydymffurfio â thelerau'r CPTPP, yn hytrach na negodi darpariaethau newydd. Mae'n werth nodi hefyd fod Llywodraeth y DU eisoes wedi llofnodi, neu yn negodi, cytundebau masnach dwyochrog gyda llawer o aelodau'r CPTPP, fel Japan, Awstralia, Seland Newydd, Canada a Mecsico.


O’r dechrau rydym wedi bod â phryderon ynghylch rhai elfennau o'r cytundeb presennol, pryderon sydd wedi parhau, a hynny o ran lefel yr uchelgais o fewn rhai penodau’r CPTPP. Gan fod y cytundeb bellach wedi’i lofnodi a bod Llywodraeth y DU wedi cyhoeddi ei hasesiad effaith, bydd fy swyddogion yn mynd ati i gwblhau adroddiad llawn yn amlinellu ein safbwyntiau ynghylch y ffaith bod y DU wedi dod yn aelod o’r CPTPP. Caiff yr adroddiad hwn ei gyhoeddi maes o law.


Mae’r datganiad hwn yn cael ei gyhoeddi yn ystod y toriad er mwyn rhoi’r wybodaeth ddiweddaraf i’r Aelodau. Os hoffai’r Aelodau i mi gyflwyno datganiad pellach neu ateb cwestiynau ynghylch y mater hwn pan fydd y Senedd yn dychwelyd mi fuaswn i’n barod i wneud hynny.







Translation:


 
On 16 July, the UK officially signed the agreement to accede to the Comprehensive and Progressive Agreement for Trans\-Pacific Partnership (CPTPP). The signing took place during the CPTPP Ministerial\-level Commission meeting in Auckland, New Zealand.


According to latest data, the value of goods trade between Wales and CPTPP members was £2\.7bn in the year ending March 2023, of which imports and exports made up £1\.4bn and £1\.3bn respectively. Around 6\.1% of Wales’ total goods exports were destined for CPTPP member countries during this time. 


This agreement marks a shift in the UK’s trade policy towards the Indo\-Pacific region, signifying the region’s increasing importance. However, it is important to remember that the majority (around 57\.2%, £12bn) of Wales’ goods exports continue to be destined for the EU market. Whilst we understand why the UK Government might have assigned such importance to this trade deal, it is vital that we ensure it is fully compatible with the deal we now have with the EU and must not harm the UK/EU trading relationship or set a precedent for future trade deals with other trading partners. 


We have always been broadly supportive of the UK Government’s free trade agenda and of the potential benefits new Free Trade Agreements could bring to Wales. However, CPTPP is significantly different from the bi\-lateral negotiations that the UK has undertaken to date. CPTPP is an existing plurilateral agreement, and it has been up to the UK Government to demonstrate compliance with the terms of CPTPP rather than negotiate new provisions. It is also worth noting that the UK Government has already signed, or is already negotiating, bi\-lateral trade agreements with many CPTPP members, such as Japan, Australia, New Zealand, Canada and Mexico.


We have always had, and continue to have, concerns with certain elements of the existing agreement and the level of ambition in some of the CPTPP chapter text. Now that the agreement has been signed, and the UK Government has published its impact assessment, my officials will complete a full report detailing our perspective on the UK’s accession. This will be published in due course.


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.